Zadanie diplomovej práce

* do 16.2. 2012
* zadáva školiteľ na základe podkladov diplomanta

**Diplomové práce - Formálne požiadavky**

* Celkový rozsah: min. 70 000 znakov, čo zhruba odpovedá 40 NS, a nemala by prekročiť 120 000 znakov (1 NS = 1800 znakov; do tohto rozsahu sa počíta: obsah, text, poznámky pod čiarou; do tohto rozsahu sa nepočíta: bibliografie a prílohy (pokiaľ školiteľ nerozhodne inak))
* Práca by mala obsahovať:
  + Titulnú stranu
  + Čestné prehlásenie
  + anotáciu v českom/slovenskom jazyku a v angličtine
  + kľúčové slová

Modelovú prácu nájdete na tomto [odkaze](https://is.muni.cz/auth/do/1421/4581421/Vzor_bakalarske_prace.pdf)

* Diplomant/-tka pri bibliografických citáciách používa štandardizovanú normu ISO 690. Odkaz na normu nájdete na tomto [odkaze](http://www.boldis.cz/citace/citace.html)
* Aby sme predišli problémom s (ne)úmyselným plagiátorstvom, pred samotným písaním práce si prosím prejdite interaktívny manuál vydaný MU, ktorý nájdete [tu](http://is.muni.cz/elportal/?id=954043).

**Upozornenie:** Nedodržaním formálnych požiadaviek na bakalársku prácu sa vystavujete riziku zníženia známky o jeden stupeň, prípadne riziku neprijatia práce.

**KSCA101 Seminář k bakalářské diplomové práci II a odovzdávanie diplomových prác**

KSCA101 Seminář k bakalářské diplomové práci II sa od teraz bude vypisovať každý semester. Do tohto seminára sa hlásia študenti, ktorí sa na konci daného semestra chystajú predstúpiť na štátnu záverečnú skúšku.

Podmienkou ukončenia Semináře k bakalářské diplomové práci II je odovzdanie bakalárskej práce, alebo jej podstatnej väčšiny (pokiaľ s tým bude súhlasiť školiteľ). Výučba v Semináři k bakalářské diplomové práci II neprebieha, ale predpokladá sa, že študenti budú pravidelne svoju prácu konzultovať so svojím školiteľom.

Diplomové práce sa odovzdávajú vo finálnej (!) podobe mesiac pred štátnou záverečnou skúškou a to ako elektronicky cez aplikáciu IS, tak i v papierovej podobe v 3 vyhotoveniach.

Štátna záverečná skúška

Štúdium je zakončené štátnou bakalárskou skúškou, ktorá overuje spôsobilosť študenta v oboru. Diplomant/-tka sa na štátnu záverečnú skúšku zapisuje pomocou ISu, ako na predmet „Štátna záverečná bakalárska skúška“.

Skúška pozostáva z nasledujúcich častí:

* Obhajoba bakalárskej diplomovej práce
* Jazyk
* Dejiny Číny
* Dejiny čínskej literatúry
* Dejiny čínskeho myslenia

1. **Obhajoba bakalárskej diplomovej práce**

Diplomant/-tka predstaví výskumné otázky, ich spôsob riešenia a výsledky svojej diplomovej práce. (20 min. prezentácia)

Diplomant po vypočutí hodnotenia školiteľa a oponenta práce reaguje na prípadné námietky.

1. **Jazyk**

Diplomant/-tka dostane neznámy čínsky text o maximálnom rozsahu formátu A5. S pomocou výkladového slovníka si prečíta daný text (doba prípravy 15 min.)

* Overenie kompetencií
  + Čítanie a preklad: Diplomant/-tka číta a prekladá vopred vybranú pasáž textu
  + Znalosť gramatiky čínštiny: Diplomant/-tka vysvetlí gramatické javy, ktoré sa v danej pasáži objavujú
  + Počúvanie a rozprávanie: Diplomant/-tka reaguje na otázky vychádzajúce z pripraveného textu

1. **Kultúrny prehľad**

Diplomant/-tka si vylosuje obdobie, bližšie určené tematickými okruhmi nižšie, a samostatne pojedná o dejinách, literatúre a myšlienkových smeroch daného obdobia. Všetky tri položky budú hodnotené zvlášť.

**Okruhy**

* Starovek až dynastia Qin
* Obdobie dynastie Han
* Obdobie Troch kráľovstiev až obdobie Severných a Južných dvorov
* Obdobie dynastie Tang
* Obdobie dynastie Song
* Nečínske štátne útvary a obdobie dynastie Yuan
* Obdobie dynastie Ming
* Obdobie dynastie Qing
* Čína v strete so západným svetom
* Čína 20. storočia

Tieto okruhy budú do začiatku jarného semestra ďalej špecifikované. Ku každému okruhu bude priložená odporúčaná literatúra, s ktorou by mal diplomant/-tka pri príprave pracovať.